Title: ประกาศการท่าเรือแห่งประเทศไทย เรื่อง การเรียกเก็บค่าธรรมเนียมพิเศษการใช้น้ำมันของการให้บริการเรือลากจูง (ฉบับที่ 2)

ประกาศการท่าเรือแห่งประเทศไทย

ประกาศการท่าเรือแห่งประเทศไทย
เรื่อง
การเรียกเก็บค่าธรรมเนียมพิเศษการใช้น้ำมันของการให้บริการเรือลากจูง
(ฉบับที่
๒)

ตามที่การท่าเรือแห่งประเทศไทย เรียกเก็บค่าธรรมเนียมพิเศษการใช้น้ำมันของการให้บริการเรือลากจูง
โดยกำหนดให้มีการปรับปรุงแก้ไขอัตราค่าธรรมเนียมพิเศษดังกล่าวทุกวันที่ ๑ เมษายน
และวันที่ ๑ ตุลาคม ของทุกปี ซึ่งใช้ผลต่างของราคาน้ำมันดีเซลของ บริษัท ปตท. จำกัด
(มหาชน) ระหว่างราคาเฉลี่ยในระยะเวลา ๖ เดือน ที่ผ่านมาเปรียบเทียบกับราคาเฉลี่ยทั้งปีของปี
๒๕๔๗ นั้น

อาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย
พ.ศ. ๒๔๙๔ ประกอบกับข้อ ๔ และข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือบริการและความสะดวกต่างๆ
พ.ศ. ๒๕๔๔ จึงให้ดำเนินการดังนี้

๑. ยกเลิกอัตราค่าธรรมเนียมพิเศษการใช้น้ำมันของการให้บริการเรือลากจูง
ตามประกาศการท่าเรือแห่งประเทศไทย ลงวันที่ ๔ ตุลาคม ๒๕๔๙ เรื่อง การเรียกเก็บค่าธรรมเนียมพิเศษการใช้น้ำมันของการให้บริการเรือลากจูง

๒. กำหนดอัตราค่าธรรมเนียมพิเศษการใช้น้ำมันของการให้บริการเรือลากจูง
(ไม่รวมภาษีมูลค่าเพิ่ม) ดังนี้
๒.๑ ท่าเรือกรุงเทพ
๒.๑.๑ เรือลากจูงต่ำกว่า ๒,๐๐๐ แรงม้า
๔๓๐ บาท / ชั่วโมง
๒.๑.๒ เรือลากจูงตั้งแต่ ๒,๐๐๐ แรงม้าขึ้นไป
๙๓๐ บาท / ชั่วโมง
๒.๒ ท่าเรือแหลมฉบัง ๑,๑๕๐ บาท
/ ชั่วโมง

๓. อัตราค่าธรรมเนียมพิเศษตามข้อ ๒ กรณีเศษของชั่วโมงไม่ถึง
๓๐ นาที คิด ๓๐ นาทีและหากเกิน ๓๐ นาที แต่ไม่ถึงหนึ่งชั่วโมงคิดหนึ่งชั่วโมง

ทั้งนี้ ตั้งแต่วันที่ ๑ เมษายน ๒๕๕๐ เป็นต้นไป[๑]

ประกาศ
ณ วันที่ ๑๓ มีนาคม พ.ศ. ๒๕๕๐
สุนิดา
สกุลรัตนะ
ผู้อำนวยการ
การท่าเรือแห่งประเทศไทย

หมายเหตุ
:- เหตุผลในการออกประกาศ ฯ เนื่องจากราคาน้ำมันเชื้อเพลิงได้ปรับสูงขึ้นอย่างต่อเนื่องเป็นผลกระทบต่อต้นทุนกิจการขนส่งทุกประการ
และการประกอบการท่าของกิจการท่าเรือทั้งภาครัฐและเอกชนทั้งส่วนท่าเรือกรุงเทพ ท่าเรือแหลมฉบังโดยตรง
โดยเฉพาะอย่างยิ่งการให้บริการเรือลากจูงซึ่งมีต้นทุนค่าใช้จ่ายน้ำมันเชื้อเพลิงในอัตราสูง
และผู้ประกอบการเอกชนไม่สามารถรองรับภาวะการขาดทุนได้คณะกรรมการศึกษาวิเคราะห์โครงสร้างและต้นทุนค่าภาระและค่าบริการของท่าเรือกรุงเทพและท่าเรือแหลมฉบังจึงพิจารณาดำเนินการออกประกาศการท่าเรือแห่งประเทศไทยฉบับนี้

วัชศักดิ์/ผู้จัดทำ
๒๘
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๗๒ ง/หน้า ๔๙/๑๓ มิถุนายน ๒๕๕๐